Lielupes iela (Jūrmala)
Šis raksts ir par ielu Jūrmalā. Par citām jēdziena Lielupes iela nozīmēm skatīt nozīmju atdalīšanas lapu. Lielupes iela ir iela Jūrmalā, Dubultu un Jaundubultu apkaimēs. Lielupes iela sākas krustojumā ar Strēlnieku prospektu un beidzas krustojumā ar Slokas ielu. Kopējais ielas garums ir 3150 metri, tā lielākoties ir klāta ar asfalta segumu, izņemot 450 metrus garu posmu, kas iet cauri mežam. Lielupes ielā satiksmes kustība norit vienā joslā.